După mai bine de o lună de lucrări, strada Sforii va fi redeschisă oficial astăzi la prânz și va fi reintrodusă în circuitul turistic. Organizatorii proiectului au fost nevoiți să restricționeze în totalitate accesul pe stradă pe timpul șantierului, după ce au constatat că reparațiile făcute erau distruse de către cei care voiau să lase o „amintire” pe cea mai îngustă stradă din Europa. Din această cauză, nu puțini turiști, în special străini, care veniseră să vadă acest obiectiv unic au plecat dezamăgiți.

Și aseară, grupuri de turiști străini se opreau și încercau să fotografieze monumentul printre placajele puse la intrarea dinspre Poarta Șchei pentru a bloca accesul. Rămâne de văzut acum, dacă după redeschidere, amenajările vor și rezista, dacă obiectivul va rămâne în continuare fără pază.

Distribuie articolul: Facebook

Twitter

Email

Listare

